ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องกำหนดหลักเกณฑ์ วิธีการ และระยะเวลาในการพัฒนาความรู้ต่อเนื่องทางวิชาชีพของผู้ทำบัญชีพ.ศ.๒๕๔๗ โดยที่ประกาศกรมทะเบียนการค้าเรื่อง กำหนดคุณสมบัติและเงื่อนไขของการเป็นผู้ทำบัญชี พ.ศ. ๒๕๔๓ซึ่งแก้ไขเพิ่มเติมโดยประกาศกรมพัฒนาธุรกิจการค้า เรื่องกำหนดคุณสมบัติและเงื่อนไขของการเป็นผู้ทำบัญชี (ฉบับที่ ๓) พ.ศ. ๒๕๔๗ออกตามความในมาตรา ๗ (๖) แห่งพระราชบัญญัติการบัญชีพ.ศ. ๒๕๔๓กำหนดให้อธิบดีประกาศกำหนดหลักเกณฑ์ วิธีการและระยะเวลาในการพัฒนาความรู้ต่อเนื่องทางวิชาชีพของผู้ทำบัญชีเพื่อให้เป็นไปตามประกาศกรมพัฒนาธุรกิจการค้าเรื่อง กำหนดคุณสมบัติและเงื่อนไขของการเป็นผู้ทำบัญชี (ฉบับที่๓) พ.ศ. ๒๕๔๗ข้อ ๓ อธิบดีกรมพัฒนาธุรกิจการค้าออกประกาศไว้ ดังต่อไปนี้ข้อ ๑ ประกาศนี้ให้เรียกว่า ประกาศกรมพัฒนาธุรกิจการค้าเรื่อง กำหนดหลักเกณฑ์ วิธีการและระยะเวลาในการพัฒนาความรู้ต่อเนื่องทางวิชาชีพของผู้ทำบัญชี พ.ศ.๒๕๔๗ข้อ ๒[๑] ประกาศนี้ให้ใช้บังคับตั้งแต่วันที่๑๐ สิงหาคม พ.ศ. ๒๕๔๗ เป็นต้นไปข้อ ๓ผู้ทำบัญชีต้องเข้ารับการพัฒนาความรู้ต่อเนื่องทางวิชาชีพทุกรอบสามปีโดยในแต่ละรอบต้องมีจำนวนชั่วโมงไม่น้อยกว่า๒๗ ชั่วโมง และต้องเป็นกิจกรรมที่มีเนื้อหาที่เกี่ยวข้องกับการบัญชีไม่น้อยกว่า ๑๘ชั่วโมงทั้งนี้ในแต่ละปีผู้ทำบัญชีจะต้องเข้ารับการพัฒนาความรู้ต่อเนื่องทางวิชาชีพไม่น้อยกว่า ๖ชั่วโมงข้อ ๔ ภายใต้บังคับของข้อ ๕การเข้าร่วมกิจกรรมดังต่อไปนี้ให้ถือเป็นการเข้ารับการพัฒนาความรู้ต่อเนื่องทางวิชาชีพของผู้ทำบัญชีและให้นับจำนวนชั่วโมงตามที่กำหนดในข้อ ๓ ได้ ดังนี้(๑) การเข้าร่วมการอบรมหรือสัมมนาในหลักสูตรหรือเรื่องที่อธิบดีให้ความเห็นชอบซึ่งจัดโดย(ก) สถาบันการศึกษาของรัฐหรือสถาบันการศึกษาของเอกชนตามกฎหมายว่าด้วยสถาบันการศึกษาเอกชนซึ่งมีการสอนไม่ต่ำกว่าระดับอนุปริญญาหรือประกาศนียบัตรวิชาชีพชั้นสูง (ปวส.)ทางการบัญชีหรือเทียบเท่า(ข) สมาคมนักบัญชีและผู้สอบบัญชีรับอนุญาตแห่งประเทศไทย(ค) หอการค้าไทย(ง) สถาบันวิชาชีพบัญชีหรือสถาบันการศึกษาหรือหน่วยงานอื่นซึ่งอธิบดีให้ความเห็นชอบให้นับจำนวนชั่วโมงได้ตามระยะเวลาที่เข้าร่วมการอบรมหรือสัมมนา(๒) การเป็นวิทยากรผู้บรรยาย ผู้ดำเนินการสัมมนาให้นับจำนวนชั่วโมงได้สามเท่าของระยะเวลาการเป็นวิทยากร ผู้บรรยายผู้ดำเนินการสัมมนา(๓) การเป็นอาจารย์ในสถาบันการศึกษาของรัฐหรือสถาบันการศึกษาของเอกชนตามกฎหมายว่าด้วยสถาบันการศึกษาเอกชนซึ่งมีการสอนไม่ต่ำกว่าระดับอนุปริญญาหรือประกาศนียบัตรวิชาชีพชั้นสูง (ปวส.)ทางการบัญชีหรือเทียบเท่าไม่ว่าจะเป็นการสอนในฐานะอาจารย์ประจำหรืออาจารย์พิเศษให้นับจำนวนชั่วโมงได้วิชาละ ๙ ชั่วโมงและในแต่ละรอบสามปีให้นับจำนวนชั่วโมงได้ไม่เกิน ๑๘ชั่วโมงไม่ว่าจะทำการสอนเกินกว่าสองวิชาหรือไม่ก็ตาม(๔) การสำเร็จการศึกษาในคุณวุฒิที่เกี่ยวข้องกับวิชาชีพบัญชีให้นับจำนวนชั่วโมงได้ตามปีที่สำเร็จการศึกษา ดังนี้(ก) กรณีสำเร็จการศึกษาในระดับที่สูงกว่าคุณวุฒิเดิม- ถ้าเป็นคุณวุฒิทางการบัญชีให้นับจำนวนชั่วโมงได้๒๗ ชั่วโมง- ถ้าเป็นคุณวุฒิทางด้านอื่นเช่น การเงิน บริหารธุรกิจ พาณิชยศาสตร์ การภาษีอากรหรือด้านอื่นที่มีเนื้อหาเกี่ยวข้องกับวิชาชีพบัญชีให้นับจำนวนชั่วโมงได้ ๑๘ชั่วโมง(ข) กรณีสำเร็จการศึกษาในระดับที่ไม่สูงกว่าคุณวุฒิเดิมให้นับจำนวนชั่วโมงได้๙ ชั่วโมง(๕) การผ่านการศึกษาเฉพาะรายวิชาที่เกี่ยวข้องกับวิชาชีพบัญชีจากสถาบันการศึกษาของรัฐหรือสถาบันการศึกษาของเอกชนตามกฎหมายว่าด้วยสถาบันการศึกษาเอกชนซึ่งมีการสอนไม่ต่ำกว่าระดับอนุปริญญาหรือประกาศนียบัตรวิชาชีพชั้นสูง (ปวส.)ทางการบัญชีหรือเทียบเท่า ให้นับจำนวนชั่วโมงได้วิชาละ ๖ ชั่วโมง(๖) กิจกรรมอื่นนอกจากที่ระบุตาม (๑) (๒) (๓)(๔) และ (๕) ตามที่อธิบดีประกาศกำหนดข้อ ๕การพัฒนาความรู้ต่อเนื่องทางวิชาชีพของผู้ทำบัญชีต้องมีเนื้อหาที่เกี่ยวข้องกับเรื่องดังต่อไปนี้(๑) การบัญชี(๒) กฎหมายที่เกี่ยวข้องกับวิชาชีพบัญชีได้แก่(ก) กฎหมายว่าด้วยการบัญชี(ข) กฎหมายว่าด้วยการสอบบัญชี(ค) ประมวลกฎหมายแพ่งและพาณิชย์(ว่าด้วยหุ้นส่วนและบริษัท)(ง) กฎหมายว่าด้วยบริษัทมหาชนจำกัด(จ) กฎหมายว่าด้วยหลักทรัพย์และตลาดหลักทรัพย์(ฉ) กฎหมายว่าด้วยการธนาคารพาณิชย์(ช) กฎหมายว่าด้วยการประกันชีวิตและประกันวินาศภัย(ซ) กฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์(ฌ) กฎหมายอื่นนอกจากที่ระบุข้างต้นที่มีเนื้อหาเกี่ยวข้องกับวิชาชีพบัญชี(๓) กฎหมายที่เกี่ยวข้องกับการภาษีอากร(๔) เทคโนโลยีสารสนเทศเฉพาะที่เกี่ยวข้องกับวิชาชีพบัญชี(๕) เรื่องอื่นๆนอกจากที่ระบุตาม (๑) (๒) (๓)และ (๔) ตามที่อธิบดีประกาศกำหนดข้อ ๖การนับจำนวนชั่วโมงทุกรอบระยะเวลาสามปีตามข้อ ๓ให้นับตามปีปฏิทินโดยเริ่มนับตั้งแต่วันที่ ๑ มกราคม พ.ศ.๒๕๔๘ เป็นต้นไปในกรณีที่ผู้ทำบัญชีแจ้งการเป็นผู้ทำบัญชีต่ออธิบดีหลังวันที่ ๑ มกราคม พ.ศ.๒๕๔๘ ให้เริ่มนับตั้งแต่วันที่ ๑ มกราคมของปีถัดจากปีที่ผู้ทำบัญชีแจ้งการเป็นผู้ทำบัญชีเป็นต้นไปทั้งนี้ในรอบระยะเวลาแรกให้ผู้ทำบัญชีสามารถนำชั่วโมงที่เข้ารับการพัฒนาความรู้ต่อเนื่องทางวิชาชีพของผู้ทำบัญชีตั้งแต่วันที่ประกาศฉบับนี้มีผลใช้บังคับหรือตั้งแต่วันที่แจ้งการเป็นผู้ทำบัญชีต่ออธิบดีแล้วแต่กรณีไปนับรวมกับชั่วโมงในรอบระยะเวลาแรกได้ข้อ ๗ ผู้ทำบัญชีต้องแจ้งรายละเอียดการพัฒนาความรู้ต่อเนื่องทางวิชาชีพของผู้ทำบัญชีตามแบบส.บช.๗ที่แนบท้ายประกาศนี้ต่ออธิบดีภายในหกสิบวันนับแต่วันสิ้นปีปฏิทินของทุกปีประกาศณ วันที่ ๕ สิงหาคม พ.ศ. ๒๕๔๗อรจิต สิงคาลวณิชอธิบดีกรมพัฒนาธุรกิจการค้าแบบส.บช. ๗แบบแจ้งรายละเอียดการพัฒนาความรู้ต่อเนื่องทางวิชาชีพของผู้ทำบัญชีสำหรับรอบระยะเวลาวันที่ถึงวันที่ [ดูข้อมูลจากภาพกฎหมาย]มัตติกา/พิมพ์๘พฤศจิกายน ๒๕๔๗พัชรินทร์/อมราลักษณ์/ตรวจ๑๒พฤศจิกายน ๒๕๔๗A+B[๑] รก.๒๕๔๗/พ๘๙ง/๓๑/๙ สิงหาคม ๒๕๔๗